Pripjat (grad)
Pripjat (ukrajinski: Прип’ять) napušteni je grad od regionalnog značaja u Ukrajini, u Kijevskoj oblasti, osnovan 4. februara 1970. na obali istoimene rijeke. Stanovništvo je evakuisano zbog Černobiljske katastrofe 1986. godine], uslijed koje se grad našao u Černobiljskoj zoni otuđenja. Glavni povod za osnivanje grada bila je izgradnja jedne od najvećih nuklearnih elektrana u Evropi: Černobiljska nuklearna elektrana. Grad se nalazi na sjeveru Kijevske oblasti – približno 180 km od Kijeva – na obali rijeke Pripjat, 2 km od Černobiljske nuklearne elektrane. U blizini grada, na stanici Janiv, djeluje kontrolni punkt na granici s Bjelorusijom između Janiva i stanice Jolča. Broj stanovnika je novembra 1985. iznosio 47.500.